गर्भवती टीकाकरण के रिकाॅर्ड में लापरवाही, 690 एएनएम पाबंद
{योग्य दंपतियों का विवरण गर्भ निरोधक साधनों का उपयोग, गर्भवती को प्रसव पूर्व, प्रसव के दौरान एवं प्रसवोत्तर सेवाएं एवं शिशु टीकाकरण एवं देखभाल।
{5 साल तक के बच्चों में बीमारियों का इलाज एवं रेफरल सेवाओं का विवरण।
{स्वास्थ्य कार्यकर्ताओं की सेवाओं का इंद्राज।
{मातृ-शिशु स्वास्थ्य एवं न्यूट्रिशन प्रोग्राम सत्र में गांव में दी गई सेवाओं का विवरण का इंद्राज।
{गर्भवती महिला का एएनसी पंजीकरण, प्रसव पूर्व चार जांच, प्रसवोत्तर देखभाल की सात जांच एवं शिशु के टीकाकरण का इंद्राज।
{पीसीटीएस सॉफ्टवेयर से हो रही ऑनलाइन मॉनिटरिंग के लिए महिला बच्चे का नाम, पता एएनसी जांच, प्रसव सेवा एवं टीकाकरण की सूचना स्पष्ट दर्ज की जाए।
{रजिस्टर में सभी सेवाओं के कॉलम पूरे भरे जाएंगे, जिससे फॉलोअप में परेशानी नहीं हो।
{गर्भवती की एएनसी के समय मोबाइल नंबर, बैंक खाते की डिटेल, आधार नंबर, भामाशाह कार्ड नंबर, राशन कार्ड नंबर लेकर दर्ज किया जाए।
{प्रत्येक स्वास्थ्य कार्यकर्ता द्वारा प्रस्तुत मासिक रिपोर्ट प्रपत्र फार्म-6 में प्रगति की नामवार एवं तिथि इंद्राज कर क्षेत्र के गांवों की सभी सेवा पंजिकाओं में होनी चाहिए।
भास्कर संवाददाता | अलवर
जिलेमें एएनएम ने आरसीएच (एसडीआर) रजिस्टर में गर्भवती महिलाओं और शिशु टीकाकरण का रिकाॅर्ड ही दर्ज नहीं किया है। ही सीएचसी एवं पीएचसी के प्रभारियों ने भी इनकी मॉनिटरिंग नहीं की। ब्लॉक स्तरीय बैठकों में भी ध्यान नहीं दिया गया। हालात ये रहे कि चिकित्सा एवं स्वास्थ्य विभाग को गर्भवती महिलाओं की एएनसी और पीएनसी का पता ही नहीं चला और ही शिशुओं के टीकाकरण का। ये लापरवाही राज्य स्तरीय टीम की ओर से जिले में की गई फील्ड मॉनिटरिंग में उजागर हुई है। गंभीर लापरवाही सामने आने के बाद चिकित्सा एवं स्वास्थ्य विभाग अब सक्रिय हो गया है। अब जिले में सभी 690 एएनएम को प्रतिदिन की रिपोर्ट का रिकाॅर्ड आरसीएच रजिस्टर में संधारण के निर्देश दिए गए हैं। इसमें पीएचसी की मासिक बैठक में रजिस्टर नहीं लाने पर वेतन पर रोक लगाने के निर्देश दिए गए हैं। अब ब्लॉक स्तर की मासिक बैठक में एएनएम को रजिस्टर लाने के साथ बीपीएम, संगणक, आशा फेसिलेटर, कंप्यूटर ऑपरेटर एवं अन्य सुपरवाइजर को इसका निरीक्षण कर पीसीटीएस की डेटा एंट्री से मिलान करने के साथ सीएमएचओ को इसका फीडबैक देने के निर्देश दिए गए हैं। अब डीपीएम, बीपीएम ऑनलाइन डेटा एंट्री की मॉनिटरिंग में उदासीन रहेंगे तो उनके खिलाफ नोटिस देकर कार्रवाई की जाएगी।
^आरसीएचरजिस्टर में प्रतिदिन का रिकाॅर्ड तैयार नहीं करने पर सभी एएनएम को नोटिस देकर पाबंद किया गया है। इसके लिए बीसीएमओ रजिस्टर का निरीक्षण कर डाटा तैयार कराना सुनिश्चित करेंगे। इसके लिए सभी एएनएम को प्रशिक्षण दिया जा चुका है, लेकिन फिर भी रजिस्टर अपूर्ण हैं। अब भी लापरवाही बरती गई तो उनके खिलाफ कार्रवाई की जाएगी। -डॉ.ओमप्रकाश मीणा, आरसीएचओ अलवर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva